Kigo käsiraamat

# Kigo käsiraamat

Sascha Peilicke

Tõlge eesti keelde: Marek Laane
Versioon 0.5.6 (KDE
4.11) (2013-05-06)

Autoriõigus © 2008-2010 Sascha Peilicke

Autoriõiguse märge

Kigo on populaarse go-mängu (tuntud ka nimega weiqi) avatud lähtekoodiga versioon.

Tabelite nimekiri

3.1. Kiirklahvid

Peatükk 1. Sissejuhatus
Sissejuhatus

# Peatükk 1. Sissejuhatus

### Mängu tüüp:

loogikamäng, lauamäng

### Mängijate arv:

Kaks

Kigo on populaarse go-mängu (tuntud ka nimega weiqi) avatud lähtekoodiga versioon.

Go on kahe mängijaga strateegiamäng. See kannab ka nimetusi igo (jaapani), weiqi või wei chi (hiina) või baduk (korea). Go on kogu maailmas tuntud mänguna, millel on väga lihtsad reeglid ja mis ometi pakub rikkalikult strateegilisi võimalusi.

Mängu mängivad kaks mängijat, kes asetavad kordamööda musti ja valgeid kive (mängukivid, tänapäeval tavaliselt klaasist või plastikust) 19x19 joonest koosneva võrgustiku (9x9 või 13x13 lihtsamate variantide puhul) vabadesse joonte ristumiskohtadesse.

Peatükk 2. Kuidas mängida
Kuidas mängida

# Peatükk 2. Kuidas mängida

### Eesmärk:

Mängu eesmärk on võtta enda valdusse vastasest suurem mängulaua osa. Kivi või kivirühm hõivatakse ja eemaldatakse, kui seda ümbritsevad täielikult vastasvärvi kivid, nii et neil pole enam ühtegi kõrvalasuvat tühja ristumiskohta.

## Mängu alustamine

Kigo käivitamisel avaneb kaks võimalust mängida imelist go-mängu. Võib käivitada uue mängu või jätkata vana mängu.

### Uue mängu seadistamine

Kigo käivitamisel näeb alltoodud pildil olevat akent. Seal saab määrata nii valgete kui ka mustade kividega mängija nime ning mängulaua suuruse. Samuti saab otsustada, kas üks või ka mõlemad mängijad on arvutimängijad. Kui otsustad mängida arvuti vastu, saad määrata ka vastase tugevuse. Mängu käivitamiseks võib kasutada menüükäsku Alusta mängu, mille leiab menüüst Mäng, klõpsata nupul Alusta mängu “mängu seadistuste” vidinas või lihtsalt vajutada klahvi S.

### Laaditud mängu seadistamine

Kui soovid jätkata varem alustatud, aga lõpetamata mängu, vali lihtsalt menüükäsk Laadi..., mille leiad menüüst Mäng. Ilmub failivalija, mille abil saabki üles otsida ja avada soovitud salvestatud mängu.

Seejärel ilmub selline aken, nagu näha alloleval poldil. Kui sa ei soovi jätkata viimasest sooritatud käigust, võid valida ka mis tahes varasema käigu, millest jätkata. Aktiivse käigu numbrit muutes näed ka muutusi mängulaual, kus taastatakse valitud käigu aegne olukord. Aknas leiab ka mitmesugust teavet salvestatud mängu kohta.

Jätkamiseks klõpsa lihtsalt Alusta mängu.

Olemas on ka võimalus internetist alla laadida ajaloolisi go-mänge või salvestatud mänge, mida on üles laadinud teised kasutajad. Selleks vali lihtsalt menüükäsk Hangi rohkem mänge..., mille leiad menüüst Mäng. Seejärel avaneb dialoog, kus saab valida, mida täpselt alla laadida.

Mängimine
Mängimine

## Mängimine

Nüüd oled valmis alustama go-mängu. Kui sa ei tea reegleid, soovitame lugeda vastavat Wikipedia artiklit või uurida Hiroki Mori juhendit The Interactive Way To Go.

Käimine on väga lihtne: klõpsa lihtsalt mõnel go mängulaua joonte ristumiskohal. Näed pisikest musta punkti, mis osutab, kuhu su kivi asetatakse, kui klõpsad.

Aktiivse mängija saab kindlaks teha kursori järgi, mis sõltuvalt sellest, kelle kord on käia, võtab kas musta või valge kivi kuju.

Samuti võib uurida mängu teavet, mis näitab nii varasemat käiku kui ka veidi statistikat. Saadaval on ka täielik käikude ajalugu. Kui soovid meelde tuletada, millises järjekorras asetati kivid mängulauale, klõpsa lihtsalt nupule Näita käikude numbrit. Kui arvad, et uue kivi asetamine ei anna mingit tulemust, võid klõpsata nupule Jäta käik vahele ja lasta vastasel käia. Kui mõlemad mängijad jätavad käigu vahele, võib mängu lõpetada. Arvesta, et go lõpetamine on alati kahepoolne tegevus!

Pane tähele, et võid iga hetk käimasoleva mängu salvestada. Selleks ava menüü Mäng ja vali käsk Salvesta.

### Vihje hankimine

Mõnikord on raske otsustada, millist käiku täpselt teha. Kui soovid, et arvuti annaks sulle pisikese vihje, klõpsa lihtsalt nupule Vihje. Selle peale ilmuvad mõned läbipaistvad nupud, mille peal seisab number. Need ongi soovitused koos hinnanguga. Hinnang näitab, kui hea käik on. Klõpsa suvalisel pakutaval käigukohal või kui soovid, ka mõnel muul mänguvälja vabal joonte ristumiskohal.

Strateegia ja nõuanded
Strateegia ja nõuanded

## Strateegia ja nõuanded

- Go eesmärk seisab rohkem territooriumi (vaba ruumi) kui vastase kivide hõivamises.

- Territooriumi on kõige lihtsam hõivata nurkade (kahest küljest), seejärel servade (kolmest küljest) ja viimases järjekorras keskel.

- Mängu alguses aseta oma kive võimalikult laialt. Moodusta kaitseliine alles siis, kui vastane hakkab sinu kivide sekka tungima.

- Ära aseta kaitseta kive otse oma vastase kivide juurde. Need kipuvad jääma vastase kivide piiramisrõngasse ja kaotsi minema. Sageli on mõistlikum rünnata kaudselt, mitte otse.

- Kivide hõivamise vältimiseks peab kivirühmal olema kaks “silma” või vähemalt võimalus neid rünnaku korral tekitada. “Silmad” on omavahel ühendamata osad. Kujuta näiteks ette kahe auguga sõõrikut. Vastane võib selle ümber piirata väljastpoolt, aga ta ei saa täita korraga mõlemat auku.

- 19x19 mängulaual on reeglina mitu territooriumi, mida luuakse, rünnatakse või kaitstakse. Niisiis tuleb sul pidada korraga mitut lahingut. Strateegia tähendab eri alade tugevate ja nõrkade külgede pidevat hindamist ning selle põhjal oma käikude kavandamist. Küsimus seisab selles, kas siin või seal on mõistlikum rünnata või hoopis kaitsta?

- Sedamööda, kuidas mängulaud täitub ja lähemale jõuab lõppmäng, muutub aina tähtsamaks liikuda vastasele lähemale, proovida purustada tema kaitset ning tugevdada enda oma. Ka pisikesed eksimused ja tähelepanematus võivad siin kurjalt kätte maksta.

Peatükk 3. Liidese tutvustus
Liidese tutvustus

# Peatükk 3. Liidese tutvustus

## Kigo menüüd

Kigo menüüd on tavapärased KDE mängude menüüd, välja arvatud mõningad elemendid:

Mäng → Hangi rohkem mänge... (Ctrl+G)

  Avab standardse KDE uue kraami hankimise dialoogi teiste kasutajate salvestatud mängude laadimiseks.

Mäng → Alusta mängu (S)

  Käivitab uue või laaditud mängu.

Mäng → Lõpeta mäng (F)

  Lõpetab aktiivse mängu. Pea meeles, et go-mängu lõpetamine on alati kahepoolne otsus.

Liikumine → Jäta käik vahele (P)

  Võimaldab käigu vahele jätta.

Liikumine → Vihje (H)

  Annab vihje, näidates läbipaistvaid kive koos hinnanguga.

Liikumine → Näita käikude numbrit (N)

  Lülitab käikude numbrite näitamise sisse või välja.

Seadistused → Dokid → Käigud

  Näitab või peidab käikude külgriba.

Seadistused → Kigo seadistamine...

  Avab Kigo seadistustedialoogi. Täpsemalt kõneleb sellest osa Mängu seadistamine.

Lisaks on Kigol tavapärased KDE seadistuste ja abimenüü elemendid, mille kohta leiab rohkem teavet KDE põhialuste käsiraamatu osadest Menüü Seadistused ja Menüü Abi.

Kiirklahvid
Kiirklahvid

## Kiirklahvid

Vaikimisi kiirklahvid on järgmised:

Tabel 3.1. Kiirklahvid

Aktiivse mängu lõpetamine | F
Teiste kasutajate üleslaaditud mängude hankimine | Ctrl+G
Abi | F1
Salvestatud mängu laadimine | Ctrl+O
Käigu vahelejätmine | P
Väljumine | Ctrl+Q
Tagasivõetud käigu uuesti sooritamine. | Ctrl+Shift+Z
Aktiivse mängu salvestamine | Ctrl+S
Uue mängu alustamine | Ctrl+N
Uue või laaditud mängu käivitamine | S
Käikude numbrite näitamise sisse- või väljalülitamine | N
Viimase käigu tagasivõtmine | Ctrl+Z
Mis see on? | Shift+F1

Peatükk 4. Mängu seadistamine
Mängu seadistamine

# Peatükk 4. Mängu seadistamine

Kui soovid muuta Kigo seadistusi, vali menüüst Seadistused käsk Kigo seadistamine...

Seejärel ilmub seadistustedialoog, mida näitab ka allolev pilt. Seda saab samuti avada klahvikombinatsiooniga Alt+S ja seejärel Alt+C.

Kigo on äärmiselt paindlik ja laseb ennast igati kohandada. Sa võid muuta kõigi keskse mänguala kõrval asuvate dokkide asukohta ja suurust. Samuti saab kohandada tööriistariba, kui soovid seal näha mingeid muid toiminguid. Selleks vali lihtsalt menüü Seadistused ja seal käsk Tööriistaribade seadistamine... Samuti saab kohandada kõiki mängus kasutatavaid kiirklahve. Kui soovid kasutada ruumi maksimaalselt mänguvälja jaoks, võid menüü Seadistused abil peita isegi tööriistariba ja enamiku dokke.

## Üldised seadistused

Siin on kõige tähtsam element go mootori ehk taustaprogrammi seadistamine. Korralikuks tööks vajab Kigo korrektset taustaprogrammi. Nagu pildilt näha, on selleks vaikimisi GnuGo. Mootori käsu kõrval olev pisike tuluke särab roheliselt, kui kõik on korras. Kui see nii pole või kui soovid kasutada mõnda muud go taustaprogrammi, tuleb paigaldada teine go mootor, mis tunneb GnuGo tekstiprotokolli (GTP) ning määrata selle käsk ja parameetrid. Selle kohta leiab täpsemat teavet vastava go mootori dokumentatsioonist.

Teemaseadistused
Teemaseadistused

## Teemaseadistused

Siin saab muuta Kigos kasutatavat teemat.

Peatükk 5. Autorid ja litsents
Autorid ja litsents

# Peatükk 5. Autorid ja litsents

Kigo

Rakenduse autoriõigus 2009: Sascha Peilicke `(sasch.pe AT gmx.de)`

Dokumentatsiooni autoriõigus (c) 2009: Sascha Peilicke `(sasch.pe AT gmx.de)`

Dokumentatsiooni toimetamine ja teisendamine Docbooki: Yuri Chornoivan `(yurchor AT ukr.net)`

Vaiketeema kujundaja: Arturo Silva `(jasilva28 AT gmail.com)`

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

## Kigo hankimine

Kigo on osa KDE projektist http://www.kde.org/.

Kigo asub paketis kdegames KDE projekti peamises FTP saidis ftp://ftp.kde.org/pub/kde/.

Et Kigo oma süsteemis kompileerida ja paigaldada, anna Kigo baaskataloogis järgmised käsud:

    % ./configure
    % make
    % make install

Kuna Kigo kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.

Kompileerimine ja paigaldamine
Kompileerimine ja paigaldamine

## Kompileerimine ja paigaldamine

Et Kigo oma süsteemis kompileerida ja paigaldada, anna Kigo baaskataloogis järgmised käsud:

    % ./configure
    % make
    % make install

Kuna Kigo kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.